Vandmasserne er stille og roligt ved at trække sig tilbage efter fredagens stormflod, og det værste lader til at være overstået efter de ekstreme vandstandsstigninger. Trafikken er dog stadig berørt mange steder. Flytrafik: * Københavns Lufthavn fungerer nu stort set normalt. Der kan fortsat være enkelte forsinkelser p.g.a. dårligt vejr i en række nabolande, oplyser lufthavnen. Færgetrafik: * Overfarten på Gedser-Rostock er aflyst, men forventes genoptaget klokken 11.15. * Bornholmer Færgen mellem Ystad og Rønne er ude af drift, men forventes genoptaget klokken 10.30. Togtrafik: * Intercitytog, Lyntog, IC Bornholm og regionaltog i Jylland, på Sjælland og Vestfyn kører næsten helt normalt. * Svendborgbanen er berørt af ændringer, da et tog blev afsporet fredag morgen. Banedanmark arbejder på at reparere skaderne på skinnerne, og det vil vare nogle dage før der kører tog mellem Kværndrup og Svendborg. * S-togene i København kører normalt. Broer: * Storebæltsbroen fraråder kørsel med vindfølsomme køretøjer. Restriktioner forventes ophævet klokken 09.00. * Kronprins Frederiks Bro i Frederikssund er lukket på grund af vand på kørebanen. * Femernsundbroen er lukket på grund af kraftig blæst. /ritzau/

Referat:
Selv om oversvømmelserne er på retur, er der forsat forsinkelser og aflysninger i den danske trafik.